УУЛ УУРХАЙ ЭРЧИМ ХҮЧНИЙ

ПОЛИТЕХНИК КОЛЛЕЖ

ЭРСДЛИЙН ҮНЭЛГЭЭНИЙ ЖУРАМ

Дархан-Уул аймаг

2016 он

ЖУРМЫН АГУУЛГА:

1. Үндэслэл
2. Зорилго
3. Хамрах хүрээ
4. Үүрэг хариуцлага
5. Нэр томъёо тодорхойлолт
6. Заавар
7. Маягт
8. Хавсралтууд
9. Холбогдох баримт бичгүүд
10. Иш таталтууд
11. Шинэчлэлтүүд
12. Үндэслэл
    1. Энэхүү журмыг ХАБЭА-н тухай хуулийн 28.1.4, OHSAS18001:2007 стандартын 4.3.1-г шаардлагыг үндэслэн боловсруулав.
13. Зорилго
    1. Энэхүү журмын зорилго нь Дархан-Уул аймаг дахь Уул уурхай, эрчим хүчний политехникийн коллежийн үйл ажиллагааны үед аюулыг илрүүлж, эрсдэлийг үнэлж, хяналт тогтоож хэвшүүлсэнээр:

1. Коллежийн хэмжээнд үйлдвэрлэлийн осол, өвчлөлөөс сэргийлэх,

2. Өөрийн гүйцэтгэх ажлын аюулыг илрүүлж хяналт тогтоох арга барил эзэмшсэн ажилтнуудыг хөдөлмөрийн зах зээлд нийлүүлэхэд оршино.

1. Хамрах хүрээ
   1. Энэхүү журмыг уул уурхай, эрчим хүчний политехникийн коллежийн сургуулийн байр, дотуур байр, дадлагын байр,ажлын байр болон харьяа обьектуудын хэмжээнд мөрдөнө.
2. Эрх,үүрэг,хариуцлага

4.1 **Сургуулийн захирал**

* Эрсдэлийн үнэлгээг хийх багийг тушаалаар томилно.
* Журманд өөрчлөлт оруулах талаар санал гаргах эрхтэй
* Эрсдэлийн үнэлгээний багийн ажлын төлөвлөгөөг батална.
* Эрсдэлийн үнэлгээний ажилд болон эрсдэлийг бууруулахад шаардлагатай нөөцийг бэлэн байлгах, хангах үүрэгтэй
* Нөөцийн зарцуулалтанд хяналт тавих эрхтэй
* Эрсдэлийн үнэлгээний багт манлайлан оролцох эрхтэй
* Удирдах зөвлөлд эрсдэлийн үнэлгээний үр дүнг тайлагнаж шийдвэр гаргуулах үүрэгтэй
* Эрсдэлийг бууруулах арга хэмжээнд шаардлагатай нөөцийг хангаагүйгээс үйлдвэрлэлийн осол гарсан тохиолдолд зохих хуулийн хариуцлагыг хүлээнэ.

4.2 **Албаны менежерүүд**

* Эрсдэлийн үнэлгээнд төсөвлөсөн нөөцийг зарцуулах эрхтэй
* Өөрийн албаны ажилтнуудыг эрсдэлийн үнэлгээний багт татан оролцуулах үүрэгтэй
* Өөрийн албаны эрсдэлийг бууруулах төлөвлөгөөг хэрэгжүүлэх үүрэгтэй
* Эрсдэлийг бууруулах арга хэмжээг хэрэгжүүлээгүйгээс үйлдвэрлэлийн осол гарсан тохиолдолд зохих хариуцлагыг хүлээнэ.

4.3 **Эрсдэлийн үнэлгээний багийн ахлагч**

* Эрсдэлийн үнэлгээний ажлын төлөвлөгөөг гаргаж, батлуулах үүрэгтэй
* Батлагдсан төлөвлөгөөний дагуу эрсдэлийн үнэлгээг хийх үүрэгтэй
* Эрсдэлийн үнэлгээний багийн гишүүдийн ажилд хяналт тавьж зөвлөгөө өгөх, үүрэгтэй
* Эрсдэлийн үнэлгээний багийн гишүүдийн ажлыг үнэлэх үүрэгтэй. Эрсдэлийн үнэлгээний багийн гишүүдийн тайланг ажлын 5 хоногт багтааж нэгтгэн дүгнэж ХАБЭА-н ажилтанд хүлээлгэн өгөх үүрэгтэй

4.4 **Эрсдэлийн үнэлгээний багийн гишүүд**

* Эрсдэлийн үнэлгээний багийн ахлагчийг сонгох, өөрөө сонгогдох эрхтэй
* Эрсдэлийн үнэлгээний багийн үйл ажиллагааны талаар санал, санаачлага гаргах эрхтэй
* Эрсдэлийн үнэлгээний ажлыг журмын дагуу чанартай, шударга хийж гүйцэтгэх үүрэгтэй
* Өөрийн хийсэн эрсдэлийн үнэлгээний тайланг боловсруулж ажлын 1-3 хоногт багтааж багийн ахлагчид өгөх үүрэгтэй

4.5 **ХАБЭА-н ажилтан**

* Эрсдэлийн үнэлгээний багт сургалт зохион байгуулна.
* Эрсдэлийн үнэлгээний төлөвлөгөө гаргаж батлуулна.
* Ажлын байрны Эрсдэлийн үнэлгээнд оролцох үүрэгтэй
* Эрсдэлийн үнэлгээний тайланг хүлээн авч чанарын хяналт хийнэ.
* Эрсдэлийн үнэлгээний төлөвлөгөө гаргаж албадуудад хүргүүлэх, Эрсдэлийг бууруулах нэгдсэн төлөвлөгөөний хэрэгжилтэнд хяналт тавих үүрэг хүлээнэ. Хэрэгжээгүй ажлуудын шалтгааныг тогтоож захирал болон нийт ажилтан оюутнуудад мэдээлэх үүрэг хүлээнэ.

4.6 **ОСДБайрны багш**

* Дотуур байрны багш ЭҮ-ний багийн гишүүдтэй хамтран ОСДБайрны ЭҮ-г 9 дүгээр сар болон 2 дугаар сард хийж ХАБЭА-н ажилтнаар хянуулах үүрэгтэй.
* ОСДБайранд илэрсэн аюул, эрсдлийг бууруулах, арилгах төлөвлөгөө боловсруулж батлуулах, хэрэгжүүлэх үүрэгтэй.
* ОСДБайрны оюутны зөвлөлийг ЭҮ-ний багт оруулж ажиллуулна.
* Орой бүр оюутны байрны аюулын үнэлгээг хийж баримтжуулна.
* Орой бүр хийх аюулын үнэлгээг чанаргүй хийх, эсвэл хийгээгүйгээс дотуур байранд осол зөрчил гарсан тохиолдолд зохих хуулийн дагуу хариуцлага хүлээнэ.

4.7 **Нийгмийн түншлэл, ажил мэргэжлийн чиг баримжаа олгох зөвлөх ажилтан**

* Захиалагч байгууллагын ХАБЭА-н ажилтан болон удирдлага ДПКоллежийн ЭҮ-ний багтай хамтран ЭҮ хийх үүрэгтэй. Үүнд Намрын ажил, үйлдвэрлэлийн дадлага хийх болон оюутнуудыг тээвэрлэх, бусад эрсдэл гарч болзошгүй ажил хамаарна.

4.8 **Нийт багш, ажилтан, оюутнууд**

* Эрсдэлийн үнэлгээний ажилд оролцох үүрэгтэй.
* Эрсдэлийн үнэлгээний багийн ажилд шаардлагатай мэдээллийг гаргаж өгөх, дэмжиж ажиллах үүрэгтэй

Нэр томьёо тодорхойлолт

* 1. **Аюул**: Хүний биед гэмтэл бэртэл болон мэргэжлээс шалтгаалсан өвчин (МШӨ)-төй болгож болзошгүй шалтгаан, нөхцөл байдал, үйл явдал, дадал, зан үйл буюу тэдгээрийн хослол.
  2. **Ажлын байр**: Ажилтны ажлаа гүйцэтгэхээр хүрэлцэн очих ёстой ажил олгогчийн шууд ба шууд бус хяналтын дор байх  бүх  байр.
  3. **Аюулыг илрүүлэх**: Аюул оршин байгааг таньж, түүний шинж чанаруудыг тодорхойлох үйл явц.
  4. **Хүлээн зөвшөөрөгдөх эрсдэл**: Байгууллага хууль эрх зүйн шаардлагад нийцүүлэн зөвшөөрөгдөх хэмжээнд хүртэл бууруулсан, эсвэл зөвшөөрөгдөх хэмжээнд байгаа эрсдэл.
  5. **Эрсдэл**: Аюулд өртөн бэртэж гэмтэх, мэргэжлээс шалтгаалах өвчинтэй болох магадлал түүнээс учрах хохирлын нэгдэл.
  6. **Эрсдэлийн үнэлгээ:** Аюулаас үүсэх эрсдэл зөвшөөрөгдөх хэмжээнд байгаа эсэх, одоогийн хяналт хангалттай эсэхийг үнэлэх үйл явц.
  7. **Үйлдвэрлэлийн осол**: Ажилтан хөдөлмөрлөх үүргээ биелүүлэх явцад үйлдвэрлэлийн болон түүнтэй адилтгах хүчин зүйлийн үйлчлэлд өртөж бэртэж гэмтсэн, өвчилсөн, амь насаа алдсан аюултай тохиолдол.
  8. **Хурц хордлого**: Хөдөлмөрлөх үүргээ биелүүлэх явцдаа богино хугацаанд цацраг идэвхит буюу химийн бодисын нөлөөгөөр хордох.
  9. **Аюултай тохиолдол**: бэртэл гэмтэл, мэргэжлээс шалтгаалсан өвчин, хурц хордлого эсвэл хүний амь үрэгдэх тохиолдол үүссэн, эсвэл ирээдүйд үүсч болох ажлын холбогдолтой үйл явдал.
  10. **Осолд дөхсөн тохиолдол**: Гэмтэл бэртэл, мэргэжлээс шалтгаалсан өвчин, хүний амь үрэгдэх явдал гараагүй аюултай тохиолдол
  11. **Аюулгүй ажиллагааны үнэлгээ**: Ажилтан ажлаа эхлэхийн өмнө хийх аюулгүй ажиллагааны хяналт.
  12. **Ажлын аюулын шинжилгээ**: Ажилтан нь ажлаа эхлэхийн өмнө ажлаа гүйцэтгэх дараалал түүнд байх аюулыг урьдчилан илрүүлж арилгах арга хэмжээ авах үйл явц.

1. Заавар
   1. Эрсдэлийн үнэлгээний багийг Коллежийн захирлын тушаалаар томилно.
   2. Эрсдэлийн үнэлгээний багийг (цаашид ЭҮБ) коллежийн үйл ажиллагаа, техник технологийн талаар мэдлэг туршлагатай багш, ажилтан, суралцагчид болон шаардлагатай бол хөндлөнгийн байгууллагаас мэргэжилтний бүрэлдэхүүнтэйгээр байгуулж ахлагчийг томилно.
   3. ЭҮБ нь сургуулийн байрны гадна болон дотор орчин, дотуур байр, дадлагын байранд жилд 2 удаа батлагдсан төлөвлөгөөний дагуу эрсдэлийн үнэлгээг хийж Коллежийн захирлаар баталгаажуулна.
   4. Дараах тохиолдолд тухай бүр эрсдэлийн үнэлгээ хийнэ. Үүнд:
      * 1. Шинэ техник тоног төхөөрөмж угсрах, суурилуулах, турших үед
        2. Шинэ технологи нэвтрүүлэхийн өмнө
        3. Шинэ төрлийн сургалт нэвтрүүлэхийн өмнө
        4. Хичээлд ашиглагддаг түүхий эд материал өөрчлөгдсөн үед
        5. Шинээр коллежийн барилга байгууламж барих, ашиглалтад хүлээн авах, засвар үйлчилгээ хийх, худалдан авахын өмнө
        6. Бүтэц, эрх үүргийн хуваарь шинэчлэгдэх үед
        7. Байнга мөрдөх хууль, журам, стандарт шинэчлэгдсэн үед
   5. Эрсдэлийн үнэлгээний багт аюулыг илрүүлэх, эрсдэлийг үнэлэх, хяналт тогтоох сургалтыг ХАБЭА-н асуудал хариуцсан ажилтан явуулна.
   6. Сургалтыг жил бүрийн 8-р сарын 25-ны дотор Хөдөлмөрийн сайдын 2016 оны 02 сарын 05-ны А/33 тушаалаар батлагдсан “ХАБЭА-н сургалт зохион байгуулах, шалгалт авах журам”-ын дагуу нийт ажилтнуудын ХАБЭА-н сургалтын хөтөлбөрт оруулан “ДПКоллежид ЭҮ хийх" сургалтыг явуулна.
   7. ПТК-н хэмжээнд энэхүү журмыг хэрэгжүүлэхдээ аюулыг илрүүлэх, эрсдэлийг үнэлэх, хяналт тогтоох гэсэн гурван үе шатаар зохион байгуулна.
   8. *Аюулыг илрүүлэх:*
      1. Эрсдэлийн үнэлгээний баг нь Дотуур байр, хичээлийн байрууд, сургуулийн дотор болон гадна орчны аюулыг илрүүлэхдээ холбогдох хүмүүстэй ярилцлага хийх болон ажиглалтын аргаар М-431-001 маягтын эхний хоёр баганад тодорхойлно.
      2. ААҮ-ний хуудсыг дадлага хийж буй оюутнуудын дунд 1 ширхэгийг дадлагын багш нь тарааж өгнө. Оюутан дадлагын ажил эхлэхийн өмнө ААҮ хийж, хуудсыг бөглөнө. Зөрчил илэрсэн тохиолдолд (Х), хэвийн тохиолдолд (**√)** тэмдэглэгээ хийнэ.
      3. Харин дадлага ажлын аюулыг илрүүлэхдээ М-431-002 маягтын эхний баганад ажлын алхмыг тодорхойлж, хоёрдахь баганад алхам бүрт байж болох аюулуудыг (5М) илрүүлнэ.
      4. Аюулыг илрүүлэхдээ дээрх 2 аргаар илрүүлэхийн зэрэгцээ М-431-003 маягт буюу аюулыг мэдээлэх хуудсаар мэдээлэгдсэн аюулуудыг авч үзнэ.
      5. Сургууль, дотуур байр, дадлагын ажилд оршиж буй аюулыг илрүүлэхдээ 5 хүчин зүйлээс үүсч болох бодит болон боломжит аюулуудыг илрүүлнэ.

* Хүнээс шалтгаалах аюул /Багаж тоног төхөөрөмжийг зориулалтын бусаар ашиглах, хувь хүний бие физиологийн онцлог, сэтгэл санааны байдал г.м/
* Машин механизм тоног төхөөрөмжөөс шалтгаалах аюул /хаалт, хамгаалалтгүй тоног төхөөрөмж ашиглах, гэмтэлтэй багаж тоног төхөөрөмж ашиглах г.м/
* Коллежийн орчноос шалтгаалах аюул /Хальтиргаатай шал, анхааруулах тэмдэг тавиагүй нүх, гэрэлтүүлэг муутай зам, талбай г.м/
* Түүхий эд материалаас шалтгаалах аюул /хугацаа нь дууссан материал ашиглах, зориулалтын бус материал ашиглах, чанар муутай материал
* Удирдлага зохион байгуулалтаас шалтгаалах аюул /тохиромжгүй тушаал шийдвэр, дутуу заварчилгаа, хангамж хүрэлцээ дутмаг /
  1. *Эрсдэлийг үнэлэх:*
     1. Эрсдэлийг үнэлэхдээ М-431-001 маягтын 3 дахь баганад, М-431-002 маягтын 4 дэх баганад тус тус үнэлэхдээ магадлал хохиролын үржвэрээр эрсдлийн зэргийг тооцоолно.

|  |  |  |
| --- | --- | --- |
| Хохирол тодорхойлох | | |
| Бага | **Дунд зэрэг** | **Хүнд** |
| 1 | **2** | **3** |
| Анхны тусламж үзүүлэх хэмжээний | Гэмтэл авсан, өвчлөл үүссэн тохиолдолд эмнэлгийн тусламж үзүүлэн эмчилгээ хийх | Гэмтэл, өвчлөлөөс шалтгаалан хөдөлмөрийн чадвараа алдах, өөр хязгаарлагдмал ажил хийх, амь насаа алдах |

*Хүснэгт 2*

|  |  |  |
| --- | --- | --- |
| Магадлал тодорхойлох | | |
| 1 | Бага | Бараг тохиолдох боломжгүй |
| 2 | Байгаа | Зарим үед тохиолдож болох |
| 3 | Өндөр | Ихэвчлэн тохиолддог |

6.9.2 Эрсдэлийн зэргийг тогтоохдоо доорх матрицыг ашиглана. Осол гарах магадлал, ослоос учруулах хохирлын тоон илэрхийллийн үржвэр нь эрсдэлийн зэрэг байна.

Эз= М х Х

|  |  |  |  |  |
| --- | --- | --- | --- | --- |
| Хохирол  Магадлал | | **Бага** | **Дунд** | **Хүнд** |
| 1 | 2 | 3 |
| **Бага** | 1 | **1** | **2** | **3** |
| **Байгаа** | 2 | **2** | **4** | **6** |
| **Өндөр** | 3 | **3** | **6** | **9** |

|  |  |  |  |
| --- | --- | --- | --- |
| **Зэргийн түвшин** | | **Авах арга хэмжээ** | **Тайлбар** |
| 1-2 | Орхиж болно | Хичээл, ажил хэвээр үргэлжлүүлж болно | Эрсдэл бүхий ажлыг цаашид зааварчилгааны дагуу хийж болно |
| 3-4 | Их аюултай | Төлөвлөгөө гаргаж аюулгүй ажиллагааны арга хэмжээ авах шаардлагатай | Тодорхой а.х авсны дараа үргэлжлүүлж болно |
| 6-9 | Зөвшөөрөг-  дөхгүй | Ажил болон хичээлийг шууд зогсоож эрсдлийг арилгасны дараа эхлүүлнэ | Ажлыг хийж болохгүй |

* 1. *Хяналт тогтоох:* 
     1. Аюулуудын эрсдэлийн зэргийг тогтоосны дараа М-431-001 маягтын 4 дэх багана болон М-431-002 маягтын 5 дахь багануудад эрсдэлийг бууруулах доорх аргуудаас аль нь тохирохыг тодорхойлж оруулна.
     2. Эдгээр хяналтын арга хэмжээг баганад тодорхойлж бичихдээ хяналтын арга хэмжээг нарийвчилж оруулна.

Үүнд:

* + - * Арилгах-Тогтмол гараар өргөдөг ажлыг өргөх зөөх хэрэгслийг нэвтрүүлж арилгах г.м
      * Орлуулах-Хор ихтэй бодисыг хоргүй бодисоор орлуулах г.м
      * Инженерийн-Хаалт, хамгаалалт, тусгаарлалт хийх г.м
      * Удирдлага зохион байгуулалтын-Тэмдэг тэмдэглэгээ, журам дүрэм А3З
      * Хувийн хамгаалах хэрэгсэл олгох
  1. Эрсдэл бууруулах төлөвлөгөөг М-431-006 маягтын дагуу эрсдэл өндөртэйгээс нь хүлээн зөвшөөрөгдөх гэсэн дарааллаар хэрэгжүүлэхээр боловсруулж, дараах асуудлыг тусгана.
     1. Хариуцан хэрэгжүүлэх албан тушаалтан
     2. Гүйцэтгэх хугацаа
     3. Шаардлагатай нөөц (хүн, тоног төхөөрөмж, машин механизм, багаж хэрэгсэл г.м.), төсөв
  2. Төлөвлөгөөг захирлын зөвлөлийн хурлаар хэлэлцэж батална.
  3. *Тайлагнал*
     1. Эрсдэлийн үнэлгээний тайланг эрсдлийн үнэлгээ хийсэн ажилтан нь боловсруулна.
     2. Эрсдэлийн үнэлгээний тайлангийн бүтэц дараах хэлбэртэй байна.

1. Үндэслэл
2. Зорилго
3. Хамрах хүрээ
4. Нээлтийн хурлын тэмдэглэл
5. Эрсдэлийн үнэлгээ хийсэн баг
6. Огноо
7. Нийт илэрсэн аюул, эрсдэл
8. Эрсдэлийн үнэлгээний нэгтгэл
9. Эрсдэлийн үнэлгээний үр дүн
   * 1. Эрсдэлийн үнэлгээний үр дүнгүүдийг М-431-004 маягтанд оруулж боловсруулна.
10. Маягт
    1. F-431-001 Аюулгүй ажиллагааны үнэлгээ
    2. F-431-002 Эрсдэлийн үнэлгээний хуудас
    3. М-431-003. Шалгах хуудас
    4. F-431-004 Аюулыг мэдээлэх хуудас
    5. М-431-005 Ажлын аюулын шинжилгээ
    6. F-431-006 Эрсдлийн үнэлгээний тайлангийн загвар
    7. F-431-007 Дадлагын байрны эрсдлийн үнэлгээний тайлангийн загвар
    8. F-431-008 Эрсдэл бууруулах төлөвлөгөө
11. Хавсралтууд
    1. Байхгүй
12. Холбогдох Баримт бичгүүд
    1. OHSAS18001:2007 стандартын 4.3.1 дэх заалт
    2. ХАБЭА-н тухай хуулийн 28.1.4 дэх заалт
    3. Сургуулийн дотоод журам
    4. Хөдөлмөрийн гэрээ, ажлын байрны тодорхойлолт
13. Иш таталтууд

10.1. Байхгүй

1. Шинэчлэлтүүд

11.1. Хамгийн сүүлийн хувилбар нь аль вэ?

|  |  |  |  |  |  |
| --- | --- | --- | --- | --- | --- |
| Шинэчлэлт | Огноо | Бүлэг | Догол мөр | Өөрчлөлтийн утга | Баталсан: |
| A |  |  |  | Анхны хувилбар |  |
|  |  |  |  |  |  |
|  |  |  |  |  |  |